**\_\_\_\_\_ ШАРТНОМА**

\_\_\_\_\_\_\_\_\_\_\_\_ 20\_\_\_ йил «\_\_\_\_» \_\_\_\_\_\_\_\_\_\_\_

Кейинги ўринларда Буюртмачи деб аталувчи **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** номидан Низом асосида фаолият юритувчи Директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан, ва кейинги ўринларда Хизмат кўрсатувчи деб аталувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан Устав (ишончнома) асосида фаолият юритувчи директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ иккинчи томондан, кейинчалик Томонлар деб аталади ушбу Шартномани қуйидагилар тўғрисида туздилар.

**I. ШАРТНОМА ПРЕДМЕТИ**

1.1. Хизмат кўрсатиш Шартномасига кўра, Хизмат кўрсатувчи Буюртмачининг топшириғи бўйича мазкур Шартноманинг 1.2-бандида қайд этилган хизматларни кўрсатиш, Буюртмачи эса — ушбу хизматлар учун пул тўлаш мажбуриятини олади.

1.2. Хизмат кўрсатувчи мазкур Шартноманинг 1.3-бандида кўрсатилган муддатдан бошлаб, тугагунига қадар ҳар куни Буюрмачи тадбир иштирокчиларини Ўзбекистон Республикасининг норматив-ҳуқуқий ҳужжатлари билан белгиланган санитария қоидалари, нормалари ва гигиена нормативларига риоя этган ҳолда, Буюртмачи билан келишилган таомномага мувофиқ 5 (беш) маҳал иссиқ овқат ҳамда ёпилиш маросими учун кетринг хизматини ташкил этиш мажбуриятини (кейинги ўринларда Хизматлар деб аталади) ўз зиммасига олади.

1.3. Хизмат кўрсатиш манзили: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Тадбир иштирокчилари сони: \_\_\_\_\_ нафар, жумладан, беш маҳал овқатланадиган иштирокчилар сони: \_\_\_\_\_ нафар, ёпилиш маросими иштирокчилари сони \_\_\_\_\_ нафар. Хизмат кўрсатиш муддати: 2022 йил 4 ноябрдан 9 ноябрга қадар.

1.3.1. Томонлар бажарилган ишларнинг йиғма далолатномаси ва Хизмат кўрсатувчи томонидан амалда кўрсатилган Хизматлар учун белгиланган тартибда расмийлаштирилган ҳисоб-фактурани имзолаганидан ҳамда Буюртмачи томонидан Хизмат кўрсатувчининг мазкур Шартномада кўрсатилган банк ҳисоб рақамига пул маблағлари ўтказилгандан сўнг Хизматлар кўрсатилган деб ҳисобланади.

**II. ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ**

2.1. **Хизмат кўрсатувчи қуйидагиларга мажбур:**

2.1.1. Мазкур шартноманинг 1.2-бандида қайд этилган хизматларни шартнома имзоланган кундан бошлаш.

2.1.2. Таомни сифатли тайёрлаш бўйича белгиланган талабларга тўлиқ мос келадиган Хизматлар кўрсатиш.

2.1.3. Тадбир иштирокчиларининг овқатланишини ташкил этишда тегишли сифат сертификатлари билан тасдиқланган озиқ-овқат маҳсулотларини харид қилиш ҳамда шу маҳсулотлардан фойдаланиш.

2.1.4. Хизмат кўрсатувчи буюртмачининг буюртмасига асосан, шартноманинг 1.3 бандида кўрсатилган муддатда белгиланган тартибда ҳар кунлик овқат билан таъминлаш.

2.1.5. Хизматларни ҳисоб-фактура ва бажарилган ишлар тўғрисидаги далодатномада кўрсатилган ҳолда тўлиқ ҳажмда кўрсатиши.

2.1.6. Хизматлар кўрсатиш жараёнида мактаб ошхоналарида ўз фаолиятини санитария қоидалари, нормалари ва гигиена нормативларига мувофиқ амалга ошириш. Таомларнинг (озиқ-овқат маҳсулотларининг) сифатлилиги, таом тайёрлаш ва истеъмол қилиш жойларининг озодалигига риоя этиш, шунингдек, ошхона идишларининг санитария қоидаларига жавоб беришини таъминлаш. Агарда ушбу мажбуриятлар юзасидан камчилик аниқланганда, Хизмат кўрсатувчи зудлик билан Буюртмачининг аниқланган камчиликларни бартараф этиш бўйича қонуний талабини 1 кун муддат ичида бажариш.

2.1.7. Малакали, тажрибали, қуйилган вазифани (хизматни, ишни) амалга ошириш ҳуқуқини берувчи тегишли ҳужжатлари мавжуд бўлган, шунингдек, белгиланган тартибда ва муддатда тиббий текширувдан (кўрикдан) ўтган ходимларга Буюртмачига тақдим этган ҳолда таом тайёрлаш жараёнига рухсат этиши.

2.1.8. Хизмат кўрсатувчи тадбир иштирокчиларини овқатлантириш хизматини мактаб ошхонасининг ўзида тўлиқ ва сифатли ташкил этиш, шунингдек, иштирокчиларга белгиланган вақтда таомларни тайёрлашда тартиб-қоидаларга риоя қилиш.

2.1.9. Хизмат кўрсатиш бўйича ишларни шахсан бажариши, мазкур Шартнома шартларини бажаришни учинчи шахсга топширмаслиги.

2.1.10. Хизматлар нархини оширмаган ҳолда шахсий маблағлари ҳисобидан: солиқлар тўлаш; белгиланган тартибда у билан меҳнат шартномаси тузган ходимлар меҳнатига ҳақ тўлаш; озиқ-овқат маҳсулотларини харид қилиш; озиқ-овқат маҳсулотларини савдо нуқталаридан хизмат кўрсатиш жойигача етказиш; ошпазлар униформаси, ошхонада ишлатиладиган зарарсизлантирувчи ва ювиш воситалари билан таъминлаш, ошхонанинг ишлаб чиқариш хоналарини ва бошқа жиҳозларни соз ҳолатда сақлаш, таъмирлаши, қайта тўлдириш, бино ва иншоатларни ички ва ташқи қисмида техник жиҳатдан жиҳозлаш, хона, мебель, инвентарь ва бошқаларни зарур ҳолатда сақлаш ва жорий таъмирлаш.

2.1.11. Томонлар имзолайдиган тегишли қабул қилиш-топшириш далолатномасини расмийлаштирган ҳолда Буюртмачидан ишлаб чиқариш хоналари, жиҳозлар ва ошхона мебелини қабул қилиб олиш.

2.1.12. Санитария-гигиена ва бошқа қоидаларга риоя қилмаганлиги сабабли назорат қилувчи органлари томонидан кўлланилувчи молиявий ҳамда бошқа санкция ва жарималар учун шахсан Хизмат кўрсатувчи жавобгар.

2.1.13. Хизмат кўрсатувчи хизматни бошлаши олдидан, ўзи ва таом тайёрлаш ҳамда етказиб бериш бўйича барча ходимлари тўғрисидаги маълумотларни (хужжат нусхалари билан) Буюртмачига тақдим этиш.

2.1.14. Хизмат кўсатувчи таомномада тайёр таомлар вазни, нархи, сарфланган маҳсулотлар тури ва уларнинг миқдорлари кўрсатилади.

2.1.15. Кўрсатилган хизматлар бўйича ҳисоб-фактура ҳужжатларини Буюртмачига тақдим этиш.

2.1.16. Мазкур Шартномани бекор қилиш ҳақида Буюртмачини уч кун олдин ёзма равишда огоҳлантириш, ушбу муддат тугагунига қадар эса Буюртмачи тадбир иштирокчиларини овқатланишини узлуксиз ташкил этишни таъминлаш.

2.1.17. Хизмат кўрсатувчи қонун хужжатларида белгиланган бошқа хуқуқларга эга.

**2.2. Хизмат кўрсатувчи қуйидаги ҳуқуқларга эга:**

2.2.1. Кўрсатилган хизматлар учун Буюртмачидан тўловларни ўз вақтида тўланишини талаб қилиш.

2.2.2. Тадбир иштирокчиларининг овқатланишини ташкил этиш учун мактаб ошхонасининг ишлаб чиқариш хоналари, жиҳозлари ва мебель анжомларини тегишли қабул қилиш-топшириш далолатномаси «ноль» ставкаси бўйича вақтинча фойдаланишга олиш.

**2.3. Буюртмачи қуйидагиларга мажбур:**

2.3.1. Бажарилган ишларнинг йиғма далолатномаси ва расмийлаштирилган ҳисоб-фактура асосида кўрсатилган хизматлар учун белгиланган нархлар бўйича келишилган тартибда Хизматлар ҳақини тўлаш.

2.3.2. Хизмат кўрсатувчига тадбир иштирокчиларининг овқатланишини ташкил этиш учун «ноль» ставкаси бўйича ошхонанинг ишлаб чиқариш хоналари, жиҳозлари ва мебель анжомларини вақтинча фойдаланишга топшириш бўйича тегишли қабул қилиш-топшириш далолатномаси ҳамда ижара шартномасини расмийлаштириш.

2.3.3. Фойдаланиладиган коммунал хизматлар харажатларини белгиланган нормалар асосида мактабга ажратилган бюджет маблағлари ҳисобидан қоплаш.

2.3.4. Ижара шартномаси доирасида Хизмат кўрсатувчига вақтинча фойдаланишга бериладиган ошхонанинг ишлаб чиқариш хоналари, асбоб-ускуналари ва мебелларни фойдаланиш учун «ноль» ставкада топшириш.

2.3.5. Мазкур Шартномани бекор қилиш ҳақида Хизмат кўрсатувчини уч кун олдин ёзма равишда огоҳлантириш.

**2.4. Буюртмачи қуйидаги ҳуқуқларга эга:**

2.4.1. Хизмат кўрсатувчи томонидан бажарилаётган ишларнинг юритилиши ва таёрланаётган таомларнинг сифатини таомномага мувофиқлигини исталган вақтда ўз вакиллари орқали текшириш;

2.4.2. Хизмат кўрсатувчидан ўз мажбуриятларини ушбу шартнома ва танлаш хужжатларида белгиланган талаблар доирасида бажаришини талаб қилиш;

2.4.3. Хизмат кўрсатувчидан шартнома шартлари бажармаслиги ва/ёки зарар етказган ҳолатларда зарарни қоплашни талаб қилиш;

2.4.4. Шартномани мазкур шартноманинг 2.3.5. банди талабларига риоя қилган ҳолда муддатидан олдин бекор қилиш, бунда Буюртмачи Хизмат кўрсатувчини шартномани бекор қилиш ҳақида ёзма равишда огоҳлантирганида, мазкур шартноманинг 2.3.5. бандида назарда тутилган муддат ўтганидан сўнг, Хизмат кўрсатувчидан рад жавобини олган тақдирда, Хизмат кўрсатувчига кўрсатилган хизматларнинг қийматини белгиланган тартибда тўлаб, шартномани бажаришдан бир тарафлама бош тортиш;

2.4.5. Хизмат кўрсатувчи томонидан тайёрланган таомни истеъмол қилиш натижасида тадбир иштирокчиларининг касалланиши ҳолати юз берган тақдирда, шартнома талабларига риоя қилмаган ҳолда бир тарафлама бажаришдан бош тортиш;

2.4.6. Буюртмачи қонун ҳужжатларида белгиланган бошқа хуқуқларга эга.

**III. ШАРТНОМАНИНГ НАРХИ ВА ЎЗАРО ҲИСОБ-КИТОБЛАР ТАРТИБИ**

3.1. . Шартнома умумий суммаси \_\_\_\_\_\_\_\_\_ ни ташкил қилади.

3.2. Буюртмачи олдиндан тўловни шартнома ойлик суммасининг 30 фоизи миқдорида шартнома кучга кирган кундан 10 (ўн) банк куни ичида ўтказади.

3.3.1. Қолган 70 фоизи ҳақиқатда кўрсатилган хизматлар суммасидан келиб чиқиб тақдим этилган бажарилган ишларнинг йиғма далолатномаси ва ҳисоб-фактура асосида амалга оширилади.

3.3.2. Буюртмачи томонидан амалда кўрсатилган хизматлар нархи белгиланган тартибда расмийлаштирилган бажарилган ишлар далолатномаси ва ҳисоб-фактура олинган вақтдан бошлаб, 10 банк куни давомида тўланади.

**IV. ТОМОНЛАРНИНГ МАЖБУРИЯТЛАРИ**

4.1. Хизмат кўрсатувчи Буюртмачи тадбир иштирокчиларининг овқатланишини ташкил этиши бўйича Шартнома мажбуриятларини ўз вақтида бажармаган ҳолатларда Буюртмачига муддати ўтказиб юборилган ҳар бир кун учун мажбурият бажарилмаган қисмининг 0,5 фоизи миқдорида пеня (жарима) тўлайди, бунда пенянинг умумий суммаси кўрсатилмаган хизматлар ойлик нархининг 50 фоизидан ошмаслиги керак.

4.2. Пеня (жарима) тўлаш Томонларнинг зиммасидаги мажбуриятларини бажаришдан ёки бузилишларни бартараф этишдан озод қилмайди.

4.3. Мазкур Шартнома шартларининг бажарилмагани ёки тегишли даражада бажарилмагани учун Томонлар Ўзбекистон Республикасининг Фуқаролик кодекси талабларида, «Хўжалик юритувчи субъектлар фаолиятининг шартномавий-ҳуқуқий базаси тўғрисида»ги Ўзбекистон Республикаси Қонуни ҳамда Ўзбекистон Республикасининг бошқа норматив-ҳуқуқий ҳужжатларида назарда тутилган жавобгарликка тортиладилар.

4.4. Томонларнинг Мазкур Шартномада назарда тутилмаган жавобгарлик чоралари Ўзбекистон Республикаси ҳудудида амалда бўлган норматив-хуқуқий ҳужжатларига мувофиқ қўлланилади.

4.5. Шартнома асосида хизматларни бажариш санаси ишларни бажариш далолатномаси расмийлаштирилган сана ҳисобланади.

4.6. Кўрсатилган хизматлар бевосита Буюртмачининг маъсул ходими томонидан ўрнатилган тартибда расмийлаштирилган далолатнома бўйича қабул қилинади.

4.7. Шартнома ва танлаш хужжатларида белгиланган хизмат ёки маҳсулотлар сифати, стандартлари ҳамда техник топшириқларига мос бўлмаса, Хизмат кўрсатувчи мос келмаган маҳсулот сифати ёки хизмат нархидан 50% жарима тўлайди.

4.8. Хизмат кўрсатувчи томонидан кўрсатилган хизмат учун Буюртмачи томонидан ўз вақтида амалга оширилмаган тўлов учун Буюртмачи Хизмат кўрсатувчига кечиктирилган ҳар бир кун учун кечиктирилган тўлов суммасининг 0,4% миқдорда пеня, бироқ бунда пенянинг умумий суммаси кечиктирилган тўлов суммасининг 50%дан ортиқ бўлиши мумкин эмас.

**V. КОРРУПЦИЯГА ҚАРШИ ҚЎШИМЧА ШАРТЛАР**

5.1. Тарафлар шартнома тузишда, шартноманинг амал қилиш муддатида ва ушбу муддат тугаганидан сўнг, шартнома билан боғлиқ коррупциявий ҳаракатларни содир қилмасликка келишиб оладилар.

5.2. Тарафлар шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.

5.3. Ҳар бир тараф шартнома тузилган пайтида бевосита ўзи ёки унинг ижроия органлари, мансабдор шахслари ва ходимлари томонидан шартнома билан боғлиқ ҳолда қонунга хилоф равишда пул, моддий қимматликлар берилмаганлигини, таклиф этилмаганлигини, уларни беришга ваъда қилинмамаганлигини, шунингдек моддий ёки ҳар қандай турдаги имтиёз, устунликлар олинмаганлигини (келажакда бу турдаги ҳаракатларни амалга ошириши ёки қилиши мумкинлиги

ҳақида таассурот қолдирилмаганлигини) кафолатлайди. Тарафлар, улар томонидан шартнома доирасида жалб қилинган шахсларнинг ушбу ҳаракатларни содир этмаслиги юзасидан оқилона чоралар кўради.

5.4. Тарафлар уларнинг назорати остида бўлган ва улар номидан ҳаракат қиладиган шахслар томонидан коррупцияга қарши қўшимча шартларда белгиланган мажбуриятлар бузилганлиги фактлари ҳақида хабар берилганлиги учун уларга тазйиқ ўтказмаслигини ва бошқа салбий оқибатлар келтирмаслигини кафолатлайдилар.

5.5. Агар бир тарафга бошқа тарафнинг коррупцияга қарши қўшимча шартларда белгиланган мажбуриятларни бузилишига йўл қўйганлиги маълум бўлиб қолса, иккинчи тарафни бу ҳақда зудлик билан хабардор қилиши ва ушбу тарафдан оқилона муддат ичида тегишли чоралар кўрилишини ва амалга оширилган ишлар юзасидан унга хабардор қилишини талаб қилиши шарт. Тарафнинг талаби бўйича иккинчи тараф томонидан қоидабузарликларни бартараф қилиш бўйича оқилона муддат ичида тегишли чоралар кўрилмаганда, ушбу тараф шартномани бир тарафлама тўхтатиб туришга, бекор қилишга ҳамда зарарни тўлиқ қоплаб беришни талаб қилишга ҳақли.

**VI. МУНОЗАРАЛИ ВАЗИЯТЛАРНИ ҲАЛ ЭТИШ ТАРТИБИ**

6.1. Мазкур Шартномани бажаришда юзага келиши мумкин бўлган низолар ва келишмовчиликлар имкон қадар Томонлар ўртасида музокара ўтказиш йўли билан ҳал этилади.

6.2. Низолар ва келишмовчиликларни Томонлар ўртасида музокара ўтказиш йўли билан ҳал этиб бўлмайдиган ҳолатларда, Ўзбекистон Республикаси қонунчилигида назарда тутилган келишмовчиликларни суддан олдин бартараф этиш тартиб-таомили амалга оширилгандан сўнг улар Ўзбекистон Республикаси қонунчилигида белгиланган тартибда Иқтисодий судларда кўриб чиқиш учун берилади.

**VII. ФОРС-МАЖОР ҲОЛАТЛАР**

7.1. Томонлар мажбуриятларнинг қисман ёки тўлиқ бажарилмаганлиги учун, агар бундай ҳолат енгиб бўлмас куч, яъни табиий офатлар, табиий ва техноген тусдаги фавқулодда ҳолатлар оқибати ҳисобланса, мажбуриятдан озод қилинади. Бунда мазкур Шартнома бўйича мажбуриятларни бажариш муддати мутаносиб равишда ушбу ҳодисалар рўй берган муддатга сурилади.

**VIII. ЯКУНЛОВЧИ ҚОИДАЛАР**

8.1. Ушбу Шартномага ҳар қандай ўзгартириш ва қўшимчалар фақат улар ёзма шаклда расмийлаштирилиб, Томонларнинг ваколатли вакиллари томонидан имзолангандан сўнг ҳақиқий ҳисобланади.

8.2. Ушбу Шартнома икки нусхада тузилган. Иккала нусха айнан бир хил юридик кучга эга. Томонларнинг ҳар бирида мазкур Шартноманинг бир нусхаси бўлади.

**IX. МАЗКУР ШАРТНОМАНИНГ АМАЛ ҚИЛИШ МУДДАТИ**

9.1. Ушбу Шартнома Ўзбекистон Республикаси Молия Вазирлигининг Ғазначилиги рўйхатидан ўтгандан сўнг кучга киради ва 2022 йил 31 декабрга қадар амал қилади.

**X. ТОМОНЛАРНИНГ МАНЗИЛИ ВА БАНК РЕКВИЗИТЛАРИ**

**ХИЗМАТ КЎРСАТУВЧИ БУЮРТМАЧИ**

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_** |